**SEMMELWEIS EGYETEM**

**Gyógyszerésztudományi Kar**

**II. évfolyam Gyógyszertári gyakorlat I. tematikája**

*(80 óra / félév)*

A gyakorlat célja: betekintés a gyógyszertárnak, mint egészségügyi egységnek a munkájába

Elvégzendő feladatok, illetőleg megismerendő szempontok:

1. A gyógyszertárban dolgozók feladatkörének áttekintése, munkavédelmi előírások.
2. A gyógyszertár helyiségeinek, felszerelésének megismerése.
3. A gyógyszertári munkaeszközök, gyógyszertári kisgépek ismerete, használatuk módja, elsősorban a mérés gyakorlása a gyógyszertári mérlegeken.
4. Néhány gyógyszertechnológiai alapművelet gyakorlása, pl. mérés, porosztás, kapszulázás, szitálás, porítás, szűrés, porkeverékek és kenőcsök homogenizálása, stb. A munkafolyamatok során a szükséges eszközök, méretarányok, munkahely helyes megválasztása.
5. Tárolással és eltartással kapcsolatos ismeretek, erős hatású és nem erős hatású szerek elkülönítése.
6. A magisztrális készítmények készítésének alapvető szempontjai, pl. csomagolás, tartályok, zárás, szignálás, kiszerelési munkálatok szakmai elvárásai.
7. Ismerkedés a Szabványos Vénygyűjteménnyel (FoNo) és a gyógyszertárban megtalálható szakkönyvekkel.

(Megjegyzés: az általános baleset- és munkavédelmi ismertetésen túlmenően az egyes műveleteknél ismételten kívánatos mélyrehatóan megvilágítani a fentieket, pl.: tűz- és robbanásveszélyes anyagokkal, savakkal, lúgokkal, szálló porokkal való munka, stb.)

Budapest, 2023. február

**Dr. Antal István s.k.**

**dékán**